“Sy sê sy hou van reis en sy hou van bak vir liefdadigheid. Sy hou van ’n ou wat langer is as sy, met ’n mooi glimlag en ’n sterk persoonlikheid," sê die aanbieder, Martin Bester aan die begin van die episode oor Marilyn.
In die vorige episode van die reeks moes die boere hul plaas verlaat om by die ouers van die vroue wat hulle gekies het te gaan kuier.
Marilyn was ontsteld omdat Johan die dag ná die familiekuier laat was vir 'n ontbytafspraak met haar ouers. Sy vertel hul reëling was dat hy om negeuur die oggend sou opdaag, maar hy het 'n boodskap gestuur om te sê hy sal 'n halfuur laat wees. Toe Johan eers om 10:00 opdaag, was die gort gaar.
Johan, wat naby Carolina in Mpumalanga boer, het al in dié program gesê hy het ’n sagte kant, maar ook ’n baie “gedetermineerde kant”.